
ŠAKIŲ RAJONO SAVIVALDYBĖS TARYBA

SPRENDIMAS

DĖL SAVIVALDYBĖS ŠVIETIMO ĮSTAIGŲ DARBUOTOJŲ TARIFINIŲ ATLYGIŲ IR TARNYBINIŲ ATLYGINIMŲ PRIEDŲ NUSTATYMO

2009 m. sausio 22  d.  Nr. T-23
Šakiai


Savivaldybės taryba, vadovaudamasi Lietuvos Respublikos Vyriausybės 1993 m. liepos 8 d. nutarimu Nr. 511 „Dėl biudžetinių įstaigų ir organizacijų darbuotojų darbo apmokėjimo tvarkos tobulinimo“ (Žin., 1993, Nr.28-655) ir Švietimo ir mokslo ministro 2008 m. gruodžio 30 d. įsakymu Nr. ISAK - 3545 „Dėl švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo patvirtinimo“ (Žin., 2009, Nr. 1-15),  nusprendžia:

                     1. Nustatyti nuo 2009 m. sausio 1 d. tarifinių atlygių ir tarnybinių atlyginimų priedus savivaldybės švietimo įstaigų vadovams, esant mokos fondo ekonomijai:

                     1.1. ikimokyklinių įstaigų, bendrojo lavinimo mokyklų, meno mokyklos, jaunimo kūrybos ir sporto centro, pedagoginės psichologinės tarnybos vadovams, įgijusiems mokslo laipsnį arba pedagoginį (mokslo) vardą – 1 bazinės mėnesinės algos dydžio tarnybinio atlyginimo priedą ;

                     1.2. ikimokyklinių įstaigų, bendrojo lavinimo mokyklų, meno mokyklos, jaunimo kūrybos ir sporto centro, pedagoginės psichologinės tarnybos vadovams, kuriems nesuteikta vadybinė kvalifikacinė kategorija, tačiau jie yra įgiję magistro laipsnį – 0,5 bazinės mėnesinės algos dydžio tarnybinio atlyginimo priedą;

                     1.3. gimnazijų vadovams iki 15 proc.  tarnybinio atlyginimo dydžio priedą ;

                     1.4. pedagoginės psichologinės tarnybos vadovui  15 proc.  tarnybinio atlyginimo dydžio priedą;

                     1.5. ikimokyklinių įstaigų vadovams, jeigu  įstaigoje yra ne mažiau kaip trys specialiojo ugdymo grupės – 5 proc. tarnybinio atlyginimo dydžio priedą ;

                     1.6. ikimokyklinių įstaigų, bendrojo lavinimo mokyklų, kuriose mokosi 10 ir daugiau integruotų (ugdomi visiškos integracijos forma) specialiųjų poreikių vaikų, vadovams - 5 proc. tarnybinio atlyginimo dydžio priedą.

                     2. Pavesti savivaldybės švietimo įstaigų vadovams nustatyti tarifinių atlygių ir tarnybinių atlyginimų priedus:   

                     2.1. gimnazijų vadovų pavaduotojams ugdymui iki 15 proc. dydžio tarnybinio atlyginimo priedą;
                     2.2. gimnazijų  I-IV klasių (9-12 klasių) ir vidurinių mokyklų 11-12 klasių mokytojams  iki 15 proc. dydžio tarifinio atlygio priedą (tik už kontaktines valandas);

                     2.3. priešmokyklinio ugdymo pedagogams iki 15 proc. dydžio tarnybinio atlyginimo priedą;

                     2.4. mokytojams, mokinantiems mokinius namuose, esant atitinkamai gydytojų konsultacinės komisijos išvadai  15 proc. dydžio tarifinio atlygio priedą (tik už kontaktines valandas);
                     2.5. specialiesiems pedagogams, individualiai mokinantiems specialiųjų poreikių ikimokyklinio ir priešmokyklinio amžiaus vaikus ir suaugusiuosius namuose  15 proc. tarnybinio atlyginimo dydžio priedą;

                     2.6. pedagoginės psichologinės tarnybos specialistams, dirbantiems su vaikais  15 proc. dydžio tarnybinio atlyginimo priedą;

                     2.7. ikimokyklinių įstaigų, bendrojo lavinimo mokyklų mokytojams, priešmokyklinio ugdymo pedagogams, auklėtojams, mokytojų padėjėjams, kurių klasėje (grupėje) yra 1 - 4 specialiųjų poreikių vaikai – 5 proc. dydžio tarnybinio atlyginimo priedą, o jeigu yra 5 ir daugiau tokių vaikų - 15 proc. dydžio tarnybinio atlyginimo priedą (mokytojams tik už kontaktines valandas);

                     2.8. ikimokyklinių įstaigų, bendrojo lavinimo mokyklų, kuriose mokosi 10 ir daugiau integruotų (ugdomi visiškos integracijos forma) specialiųjų poreikių vaikų, pavaduotojams ugdymui - 5 proc. tarnybinio atlyginimo dydžio priedą;

                     2.9. ikimokyklinių įstaigų  ir  bendrojo lavinimo mokyklų specialiesiems pedagogams - 15 proc. dydžio tarnybinio atlyginimo priedą;

                     2.10. specialiojo ugdymo grupių auklėtojams, specialiesiems pedagogams, meninio ugdymo pedagogams -  15 proc. dydžio tarnybinio atlyginimo priedą ;

                     2.11. specialiojo ugdymo grupių bendrosios praktikos slaugytojui, masažuotojui, mokytojo padėjėjui iki 10 proc. tarnybinio atlyginimo dydžio priedą ;
                     2.12. specialiojo ugdymo grupių auklėtojo padėjėjui, naktinei auklei – 5 proc. tarnybinio atlyginimo dydžio priedą.

                     3. Nustatyti, jog specialiųjų poreikių vaikai ir suaugusieji yra : sutrikusio ir riboto intelekto, aklieji, kurtieji, silpnaregiai (kai regėjimo aštrumas su korekcija iki 30 procentų), neprigirdintieji, turintys fizinę ar judėjimo negalią (kai nustatytas invalidumas), turintys kompleksinių sutrikimų, turintys kompleksines mokymosi negalias, turintys  šiuos emocijų ir elgesio sutrikimus : vaikystės autizmą, atipišką autizmą, Aspergerio sindromą, psichozinius ir kitus dezintegracinius sutrikimus.
                     4. Pripažinti nuo 2009 m. sausio 1 d. netekusiais galios savivaldybės tarybos:

                     4.1. 2007 m. gruodžio 21 d. sprendimą Nr. T-323 „Dėl savivaldybės švietimo įstaigų darbuotojų tarifinių atlygių ir tarnybinių atlyginimų priedų nustatymo“;
                     4.2. 2008 m. vasario 21 d. sprendimą Nr. T-46 „Dėl savivaldybės tarybos 2007 m. gruodžio 21 d. sprendimo Nr. T-323 papildymo“.
Meras                                                                                                                            Juozas Bertašius

